## Program pomoćničkog ispita za zanimanje brodski mehaničar

### NN 5/2004 (15.1.2004.), Program pomoćničkog ispita za zanimanje brodski mehaničar

# ministarstvo za obrt, malo i srednje poduzetništvo

**164**

Na
temelju stavka 4. članka 53. Zakona o obrtu (Narodne novine, br. 49/03),
ministar za obrt, malo i srednje poduzetništvo nakon prethodno pribavljena
mišljenja Hrvatske obrtničke komore, donosi

### PROGRAM POMOĆNIČKOG ISPITA ZA ZANIMANJE BRODSKI MEHANIČAR

I.

Svrha pomoćničkog ispita je dokazivanje ispitanika da je stekao vještine i stručno-teorijska znanja, utvrđena nastavnim planom i programom za zanimanje brodski mehaničar nužna za obavljanje poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za praktični dio ispita zadaje se, u skladu s nastavnim planom praktičnog dijela naukovanja, praktična zadaća (uradak i radne probe) iz područja:

1. stalna kontrola ispravnosti rada brodske opreme;
2. stalna kontrola ispravnosti rada brodskih postrojenja:
3. tekući otkloni nastalih kvarova na
   opremi i postrojenju
4. izrada potrebitih skica, nacrta i dokumentacije
   za oštećenja;
5. zamjena oštećenih i dotrajalih
   dijelova se originalnim;
6. popravak centrifugalne brodske
   sisaljke;
7. popravak
   klipnog brodskog kompresora;
8. ugradnja
   i ispitivanje rada kormilarskog uređaja;
9. ugradnja
   i ispitivanje brodske plinske turbine;
10. popravak i ugradnja armature na
    tlačnim posudama;
11. popravak i ugradnja sigurnosnih
    brodskih uređaja;
12. ugradnja pomoćnih brodskih
    pogonskih strojeva;
13. ugradnja i ispitivanja glavnog
    pogonskog motora broda.

## Ispitanik mora u zadanom roku primjereno pomoćničkom statusu izraditi uradak i obaviti radnu probu. Ispitna komisija na temelju dolje navedenih uradaka i radnih proba zadaje ispitaniku jedan do tri uratka i jednu do tri radne probe. Ispitna komisija može i samostalno predložiti uratke i radne probe koje će zadati ispitaniku.

POMOĆNIČKI URADAK

|  |  |
| --- | --- |
| Vrsta uratka | Opis uratka |
| Ugradnja centrifugalne sisaljke | Prema zadanom projektu odabrati zadanu sisaljku, provjeriti vrstu sastav i neoštećenosti, postaviti i ugraditi na planirano mjesto, osigurati priključke dovoda i odvoda te ispitati ispravnost ugradnje i rada ugrađene brodske sisaljke |
| Popravak kompresora | Isključenje i rastavljanje kompresora, pranje dijelova i sušenje, utvrđivanje oštećenja te njihov popravak ili zamjena novim, ugradnja dijelova i ispitivanje ispravnosti ugradnje i rada kompresora |
| Ugradnja izmjenjivača topline | Prema dokumentaciji, provjera i preuzimanje novog izmjenjivača, demontaža starog i priprema postolja za novog, postavljanje i učvršćenje novog izmjenjivača, priključenje dovoda i odvoda te puštanje u rad i provjera ispravnosti njegova rada |
| Popravak sigurnosnih aparatura | Popravak, podešavanje i ispitivanje sigurnosnog ventila, popravak i ispitivanje zapornog ventila, popravci i ispitivanja pokazivača razine vode, goriva i ulja, ispitivanja posuda pod tlakom i tlačnih instalacija |
| Ugradnja palubnih strojeva | Priprema i ugradnja sidrenog vitla te provjera ispravnosti njegova rada, priprema i ugradnja priteznog vitla te provjera njegova rada, ugradnja i ispitivanje vitla za teret, ugradnja i ispitivanje skretnih valjaka i usporivača lanca |
| Popravak i montaža sklopova | Proučavanje radne dokumentacije: dorada i izrada elemenata, priprema dijelova za ugradnju kod kompresora, sisaljki, rashladnih uređaja, elemenata regulacije i dr. Provjera ispravnosti ugradnje i rada svakog od popravljanih uređaja |

## RADNA PROBA

|  |  |
| --- | --- |
| Vrsta radne probe | Opis radne probe |
| Oprema broda | Provjera poznavanja sheme razmještaja brodske opreme i postrojenja, vrste opreme i postrojenja, funkcije i najčešćih kvarova, sigurnosnih uređaja i njihove funkcije i kvarova, protupožarne i spasilačke zaštite i opreme |
| Ručni alat | Provjera poznavanja važnog ručnog alata te uporaba ispravnog i standardnog brodskog alata, pravilnost brušenja i oštrenja reznog alata te održavanje i čuvanje alata |
| Sigurnosni uređaji | Provjera sigurnosti rada posuda pod tlakom, sigurnosnih ventila, tlačnih instalacija, sustava grijanja i hlađenja te njihovih instalacija, protupožarni i alarmni sustav i njihov rad te elementarne nepogode |
| Brodska radna zaštita | Provjera prema pravilima: ispravnost i sigurnost rada radnim alatima, napravama i strojevima te ispravnost i sigurnost rada pomoćnim brodskim pogonskim strojevima za sidrenje, pritezanje, teret, skretne valjke i druge uređaje i naprave. |

Pri izradi praktične zadaće ispitanik (naučnik) mora se pridržavati propisanih mjera zaštite na radu i zaštite okoliša te ostalih uvjeta koje odredi ispitna komisija.

Ispitanik mora ispitnoj komisiji priložiti mapu praktičnog dijela naukovanja za sve godine obrazovanja iz koje je vidljivo da je uspješno svladao ovaj dio naukovanja.

IV.

Stručno-teorijski dio ispita obuhvaća teorijska znanja nužna za obavljanje praktičnih postupaka u zanimanju koja su propisana nastavnim planom i programom za teorijski dio naukovanja.

### NASTAVNI PREDMET

### *Tehnologija zanimanja*

1. Značaj i razvoj brodova
2. Vrste i sastav brodova
3. Materijali za gradnju brodova
4. Namjena, vrste i uporaba čelika
5. Namjena, vrste i uporaba lijevanog
   željeza
6. Namjena, vrste i uporaba obojenih
   metala
7. Ostali brodski materijali
8. Mjerenja i kontrola u procesu rada
9. Ručna obrada materijala
10. Strojna obrada materijala
11. Obrada materijala spajanjem
12. Ostale obrade materijala
13. Pojam i vrste brodogradilišta
14. Glavni elementi broda
15. Glavna oprema broda
16. Brodska strojarnica
17. Brodski pogonski motori
18. Brodski pomoćni strojevi
19. Palubni radni strojevi
20. Osovinski vod broda i radovi
21. Kormilarski uređaj broda i radovi
22. Radovi na glavnom pogonskom motoru
23. Radovi na pomoćnim radnim
    strojevima
24. Radovi na brodskim instalacijama
25. Provođenje
    propisane zaštite na radu na brodu

## *Tehnološke vježbe*

1. Osnove i rad računalom
2. Standardne primjene računala
3. Standardi tehničkog crtanja i
   mjerenje
4. Pravokutno projiciranje i
   kotiranje
5. Skice, radionički, sastavni i
   shematski nacrti
6. Izrada i analiza proizvodne
   dokumentacije
7. Tolerancije i dosjedi strojnih
   dijelova
8. Rastavljivi i nerastavljivi
   strojni elementi
9. Elementi za protok, regulaciju i
   brtvljenje
10. Elementi za prijenos gibanja i
    snage
11. Osnovi mehanike i gibanja
12. Određivanje čvrstoće i naprezanja
13. Osnovi
    elektrotehnike i elektronike
14. Električni
    strojevi i uređaji
15. Pneumatika
    i njeni uređaji
16. Hidraulika
    i njeni uređaji
17. Osnove regulacije i upravljanja
18. Sustav brodske automatizacije

## *Stručni račun*

1. Mjerne veličine i jedinice
2. Izračunavanje površine, volumena i
   mase
3. Izračunavanje broja okretaja i
   brzine obrade
4. Izračunavanje količine materijala i
   vremena rada
5. Izračunavanje pojedinačnih i
   ukupnih troškova
6. Izračunavanje poreza, kamata i
   plaća

## OCJENJIVAČKI LIST

if !supportLists**I.**endif**PRAKTIČNI DIO ISPITA**

|  |  |
| --- | --- |
| Radnje obavljene u okviru   praktične zadaće | Broj bodova |
| Poznavanje radne dokumentacije | 0 – 5 |
| Izbor radnog procesa izrade | 0 – 10 |
| Izbor radnog materijala i dijelova | 0 – 10 |
| Izbor alata i radnih strojeva | 0 – 10 |
| Izvođenje ručnih obrada uratka | 0 – 10 |
| Izvođenje strojnih obrada uratka | 0 – 10 |
| Izvođenje mjerenja i kontrole | 0 – 10 |
| Ocjena kvalitete izrade uratka | 0 – 10 |
| Ocjena utroška radnog vremena | 0 – 10 |
| Odnos prema radnim sredstvima | 0 – 10 |
| Odnos prema zaštiti na radu | 0 – 5 |
| UKUPNO BODOVA | 100 |

BODOVNA
LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan             ( 5 ) |
| 81 – 91 | Vrlo dobar        ( 4 ) |
| 67 – 80 | Dobar               ( 3 ) |
| 50 – 66 | Dovoljan           ( 2 ) |
| 0 – 49 | Nedovoljan       ( 1 ) |

# II.  STRUČNO-TEORIJSKI DIO

Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

Ocjena se utvrđuje prema ovoj ljestvici:

BODOVNA
LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan            ( 5 ) |
| 80 – 89 | Vrlo dobar       ( 4 ) |
| 70 – 79 | Dobar              ( 3 ) |
| 60 – 69 | Dovoljan          ( 2 ) |
| Manje od 30 | Nedovoljan      ( 1 ) |

Ispitanik koji postigne od 30 do 59 posto (%) bodova upućuje se na usmeni
ispit.

Na usmenom ispitu
u pravilu se provjeravaju znanja iz onih područja iz kojih naučnik nije pokazao
dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-24  Zagreb,  \_\_\_\_\_\_\_\_\_\_\_ 2003. |  |

Ministar

**Željko
Pecek**, v. r.

Ostalo, NN 5/2004-164